Biblija (Tomislav Dretar)/Samson i magareća čeljust


Samson i magareća čeljust 
Samson i magareća čeljust
9 Filistinci dođoše taborovati u Judi i rasporediše se uz Lehi: Judini ljudi im rekoše: ”Zašto ste se uspeli protiv nas?“ 
10 Filistinci odgovoriše: ”Da bismo svezali Samsona, zato smo se uspeli, da mu učinimo što i on nama. “ 
11 Tri tisuće Judinih ljudi siđe prema usjeklini u stijenju Etama i reče Samsonu: ” Ne znaš li ti da Filistinci nama gospodare? što si nam to učinio? “ On im odgovori: ” Kao što su oni sa mnom ja postupih s njima. “ *12 Oni njemu rekoše: Došli smo da te svežemo, da bismo te izručili Filistincima.“ Samson im odgovori: ”Prisegnite mi da me vi neće te ubiti. “  
13 Oni mu rekoše: ”Ne, mi samo hoćemo svezati te i izručiti njima u ruke; mi nećemo usmrtiti tebe.“ Oni ga svezaše sa dva nova konopa i popeše ga na stijenu. 
14 Kad on stiže do Lehija, Filistinci dođoše njemu u susret kričeći, ali duh GOSPODOV uđe u njega: konopci koji bijahu na njegovim rukama postadoše kao tanki lan progutan od vatre i njegove sveze se raspadoše na njegovim rukama. 
15 Potom našavši jednu svježu magareću čeljust, on ispruži ruku, pokupi ju i pobi tisuću ljudi. 
16 Samson reče: 
” Jednom magarećom čeljusti
Ja ih nahrpah,
Jednom magarećom čeljusti 
Ja pobih tisuću ljudi. “
17 No , čim bi završio govoriti, on baci daleko od sebe čeljust; tako se to mjesto nazva Ramat-Lehi. 
18 Kako bijaše veoma žedan, on zazva GOSPODARA ALLAHA i kaza: ” Ti si dodijelio svojem sluzi ovu veliku pobjedu. A sada, hoću li ja umrijeti od žeđi i pasti u ruke neobrezanima? “ 
19 Tad Bog rascijepi usjeklinu koja je u Lehiju i voda poteče otud. Samson popi, povrati dušu i oživje. Zato je dano ime Ein-Kore tom izvoru koji se nalazi još i danas u Lehiju.
20 Samson suđaše Izraelu u vrijeme Filistinaca tokom dvadeset godina.